proxectonos/corpus_dominio_legal_administrativo_tmp huggingface dataset:
04/11/2010 | Administración LocalConsorcios
Consorcio de Santiago
Anuncio aprobación da conta xeral do Consorcio do ano 2009

Formulada e rendida a conta xeral do ano 2009, do Consorcio da Cidade de Santiago de Compostela, de acordo co artigo 212 do Real Decreto Lexislativo 2/2004, de 5 de marzo, e aprobada esta polo Consello de Administración do Consorcio da Cidade de Santiago de Compostela de data 29 de outubro de 2010, e en cumprimento do previsto no artigo 212.3 do devandito Real Decreto, exponse ó publico a fin de que os interesados poidan presenta-las reclamacions, reparos e observacións que estimen pertinentes. Santiago de Compostela, 29 de outubro do 2010 O XERENTE ASDO: XOSE MANUEL VILLANUEVA PRIETO
04/11/2010 | Administración LocalMunicipal
Cambre
Aprobación de prezo público

Aprobación de contía de prezo público correspondente ao acordo regulador nº 1 do prezo público por actividades culturais. De conformidade co disposto no artigo 47 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, o Pleno da Corporación do Concello de Cambre en sesión ordinaria de 28 de outubro do ano que andamos, adoptou, entre outros os seguintes acordos: Primeiro.- Aprobar a seguinte contía de prezo público correspondente ao acordo nº 1 regulador do prezo público por actividades culturais: Segundo.- Publicar para o seu xeral coñecemento no boletín oficial da provincia segundo o disposto no artigo 59.6 a) da Lei 30/1992, de 26 de novembro de réxime xurídico das administracións públicas e do procedemento administrativo común. Terceiro.- O presente acordo de estabelecemento do prezo público entrará en vigor a partir do día seguinte ao da súa publicación no boletín oficial da provincia. Dito acordo pon fin á vía administrativa, puidendo interpoñerse, con carácter previo e potestativo, recurso de reposición ante o propio Pleno, no prazo dun mes contado a partir do día seguinte ao de publicación no boletín oficial da provincia, ou directamente, recurso contencioso-administrativo ante os xulgados do contencioso-administrativo, no prazo de dous meses contados a partir do día seguinte ao da notificación. Caso de interpoñerse recurso de reposición, non se poderá interpoñer recurso contencioso-administrativo ata a resolución expresa daquel ou a súa desestimación presunta. Todo isto sen prexuízo de que os interesados poidan exercitar, no seu caso calquera outro recurso que estimen procedente. Cambre, 29 de outubro de 2010 O Alcalde Antonio Varela Saavedra
04/11/2010 | Administración LocalMunicipal
Arteixo
Secretaría Xeral
Rectificación de erro sobre avocación funcións asignadas á concelleira de Urbanismo

Vista a publicación da resolución dictada pola Alcaldía-Presidencia no Boletín Oficial da provincia correspondente ao día 13 de outubro de 2010, sobre “AVOCACIÓN FUNCIÓNS ASIGNADAS Á CONCELLERÍA DE URBANISMO”, na que se transcribe:---------------------------------------------------------------------------------- “Na Casa Consistorial do Concello de Arteixo, con data vinte e dous de setembro de dous mil nove, a Srª. Alcaldesa-Presidenta, Dª. Amparo Carmen Botella Balleste, ante mín, Secretaria xeral…”.---------------------------------------------------------------------------- Debe constar: Na Casa Consistorial do Concello de Arteixo, con data vinte e dous de setembro de dous mil dez, a Srª. Alcaldesa-Presidenta, Dª. Amparo Carmen Botella Balleste, ante mín, Secretaria xeral…”.----------------------------------------------------------------------- O que se fai público aos efectos oportunos e coñecemento en xeral.------------------ ARTEIXO, 25 de outubro de 2010. Asdº.- Pilar Souto Iglesias ALCALDESA-PRESIDENTA
04/11/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.28018 SAT San Martín de Armental (Vilasantar)

Climent Fabian Rodrigo Marinel Bornao, con DNI76516830Q, en representación da SAT San Martín de Armental, con CIF V15844186, solicita de Augas de Galicia un caudal de 0,211 litros/segundo de augas procedente dun manancial no lugar de Sesmonde, parroquia de Armental (San Martiño), Concello de Vilasantar (A Coruña), con destino ao uso gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.28018 As características do aproveitamento son: SOLICITANTE: SAT San Martín de Armental REPRESENTANTE: Climent Fabian Rodrigo Marinel Bornao CAUDAL: 0,211 litros/segundo DESTINO: uso gandeiro ORIXE: manantial na parcela 451 do polígono 502 LUGAR: Sesmonde PARROQUIA: Armental (San Martiño) CONCELLO: Vilasantar (A Coruña) Solicita a legalización dun aproveitamento de augas procedentes dun manancial situado na parcela 451 do polígono 502 do Concello de Vilasantar onde tamén se atopa a explotación gandeira á que abastece. A captación da auga realizase con aros de formigón prefabricado, elevase mediante unha bomba e condúcese ata a explotación gandeira por medio dunha tubaxe de PE de 40 mm de diámetro. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilasantar ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 20 de outubro de 2010 O xefe do Servizo Territorial da Zona Galicia Centro Ivania Peev Algarin
04/11/2010 | Administración LocalMunicipal
Cee
Modificación e convocatoria do tribunal de selección dunha praza de persoal laboral fixo denominada técnico de deportes

RESOLUCIÓN DO SEÑOR ALCALDE DON RAMÓN RAMIRO VIGO SAMBADE Cee, a 27 de outubro de 2010 Vistas as bases da convocatoria para cobertura dunha praza de persoal laboral fixo denominada “TÉCNICO DE DEPORTES”, aprobadas por resolución de Alcaldía de data 08 de abril de 2010. Vista a resolución de data 06 de outubro de 2010 pola que se daba conta da lista definitiva de admitidos e excluídos, nomeamento do tribunal e convocatoria dos seus membros para levar a cabo a valoración de méritos dos candidatos presentados. Vista a renuncia como membros do tribunal presentada polo Cuarto vogal: Paula Barreira Paredes e Suplente do Cuarto Vogal: María del Carmen Ogando Mejuto. Modificar os puntos 3: Composición nominativa do tribunal e 4. Convocatoria do mesmo para levar a cabo a valoración de meritos dos aspirantes, que quedan como segue: A composición nominal do tribunal de selección ós efectos de recusación é a seguinte: Convócase o Tribunal para o 8 de novembro, ás 16:30 no Sala de Comisións do Concello de Cee ós efectos de levar a cabo a valoración dos méritos alegados polos aspirantes definitivamente admitidos. Que a presente resolución se publique no BOP e no Taboleiro de anuncios da Casa do Concello para xeral coñecemento dos interesados e se dé conta ó Pleno da Corporación na primeira sesión que se celebre. Mándao e asina o Sr. Alcalde, ante mín secretaria, aos únicos efectos de dar fe pública e recoñecemento de firma. O ALCALDE Asdo. Ramón Vigo Sambade A SECRETARIA Asdo. Rocio Hermida Cancela
04/11/2010 | Administración LocalMunicipal
Rianxo
Recadación
Notificación de liquidación de IBI urbana

ANUNCIO Intentada a notificación da liquidación definitiva, que se relaciona a continuación, en concepto de Imposto sobre bens inmobles de natureza urbana, ó interesado que así mesmo se cita, no último enderezo coñecido, e non sendo posible practica-la mesma, de conformidade co disposto no art.59.5 da Lei 30/92, do 26 de novembro, de Réxime Xurídico das Administracións Públicas e do Procedemento Administrativo Común, procédese a súa notificación a través da publicación do presente anuncio, estando a disposición do interesado o expediente no departamento de Recadación do Concello de Rianxo. Ingreso. –O importe da liquidación deberá ingresalo nas contas ordinarias que o Concello ten abertas nas oficinas colaboradoras. a) Se a notificación desta liquidación se recibiu entre os días 1 e 15 de cada mes, dende a data da recepción da notificación ata o día 20 do mes posterior, ou, se este non fose hábil, ata o inmediato hábil seguinte. b) Se a notificación desta liquidación se recibiu entre os días 16 e último de cada mes, dende a data da recepción da notificación ata o día 5 do segundo mes posterior, ou, se este non fose hábil, ata o inmediato hábil seguinte. Se, transcorridos os prazos anteriores, non se realizase o ingreso, procederase ó seu cobramento pola vía de constrinximento, cas recargas e xuros de demora legalmente esixibles. O que se publica a efectos da súa notificación. Rianxo, a 26 de outubro de 2010. O alcalde-presidente Asdo. Pedro Piñeiro Hermida
04/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 184/2010

Resolución do 19 de outubro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Ribeira (expediente IN407A 184/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: variante subterránea da L. M. T. Olveira-Corrubedo. Situación: concello de Ribeira. Características técnicas: Liña eléctrica de media tensión subterránea a 20 kV, cunha lonxitude de 0,795 km, coa orixe en apoio proxectado en substitución do 77/17 da L. M. T. Olveira-Corrubedo, condutor tipo RHZ1-20L kV-3(1x150) Al, e final no apoio proxectado en substitución do 77/23 da mesma liña. Concello de Ribeira. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 19 de outubro de 2010. Tristana Moraleja Gómez Xefa territorial da Coruña
04/11/2010 | Administración LocalMunicipal
Rianxo
Secretaría
Adxudicación definitiva servizo de axuda no fogar (SAF) do sistema de autonomía persoal e atención a dependencia no Concello de Rianxo

Por Decreto de Alcaldía nº 1515/2010 de 25/10/2010, aprobouse a adxudicación definitiva do contrato de “ SERVIZO DE AXUDA NO FOGAR (SAF) DO SISTEMA DE AUTONOMÍA PERSOAL E ATENCIÓN A DEPENDENCIA NO CONCELLO DE RIANXO, o que se publica consonte ao Prego e aos efectos do artigo 135.3 da Lei 30/2007, de 30 de outubro, de Contratos do Sector Público: 1. Entidade Adxudicadora: Concello de Rianxo.2. Tipo de Contrato: Administrativo. Contrato de Servizo.3. Obxecto do Contrato: SERVIZO DE AXUDA NO FOGAR (SAF) DO SISTEMA DE AUTONOMÍA PERSOAL E ATENCIÓN A DEPENDENCIA NO CONCELLO DE RIANXO 4. Procedemento: Aberto.5. Tramitación: Ordinaria. a) Valor estimado: 235.590,12 €. b) IVE: 9.423,60 €. c) Precio total: 245.013,72 €. a) Dende a sinatura do contrato 24 meses, sen prórroga a. Adxudicatario: AMARAR, S. C.; CIF: J-158226605 b. Data: 25/10/2010. c. Adxudicación: prezo de contrato a cantidade de 10,73€ prezo hora normal ive excluido, e 13,28€ prezo hora en domingo ou festivo estatal, autonomico ou local, sen que en ningún caso o importe facturado polas horas efectuadas por prestación do servizo mensual supere os 9.612,00 € (IVE excluído). Ata a revisión de prezos fixada nos pregos, momento en que este importe [9.612,00 € (IVE excluído)] experimentará un incremento igual ao 85 % de variación do IPC de xullo de 2010 a xullo de 2011. Sendo o límite máximo de facturación do servizo, nos 24 meses de execución, por importe de douscentos corenta e cinco mil trece euros con setenta e dous céntimos de euro (245.013,72 €) IVE incluído, que se desglosa nun valor estimado de 235.590,12€ e o IVE que supón a contía de 9.423,60 €. Rianxo, 25 de outubro de 2010. Alcalde- Presidente Pedro Piñeiro Hermida
04/11/2010 | Administración LocalMunicipal
Muros
Exposición pública de licenza de actividade de gasolineira sometida á avalición de incidencia ambiental

ANUNCIO A sociedade mercantil RAMACAR MUROS, S. L., con CIF n.º B-70229539, con domicilio en Portocarral, parroquia de Louro, Muros, solicita licenza de obra e de actividade para unha estación de servizo no parque empresarial de Muros, na mazá 5, parcela 18 (expediente 505/10), de acordo co proxecto do arquitecto D. Pawel Tomasz Belaid Fontoura Masie. De acordo co artigo 8.3 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de VINTE DÍAS hábiles –que comezará a contarse dende o día seguinte ao da última inserción do presente edicto no Boletín Oficial da Provincia ou no Diario Oficial de Galicia– coa finalidade de que durante a mesma poidan examinar o expediente, na Secretaría deste Concello, as persoas que dalgún xeito se consideren afectadas pola actividade que se pretende instalar e formular por escrito as reclamacións ou observacións que se estimen oportunas. Muros, 28 de outubro de 2010. O PRIMEIRO TENENTE DE ALCALDE Asdo. José Antonio Siaba Cernadas
04/11/2010 | Administración LocalMunicipal
Bergondo
Intervención
Anuncio aprobación provisional da modificación de acordo co IPC da ordenanza fiscal reguladora da taxa pola subministración de auga potable, acometidas, saneamento e depuración

Para os efectos do artigo 17 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, exponse ó público o acordo provisional de modificación de acordo co IPC da vixente Ordenanza fiscal nº 13 reguladora da taxa pola subministración de auga potable, pola acometida á rede xeral de abastecemento e á rede xeral de saneamento, así como pola prestación do servizo de rede de saneamento e de depuración de augas residuais. O citado acordo provisional foi adoptado pola corporación en Pleno, na sesión que tivo lugar o 25 de outubro de 2010. Os interesados lexítimos ós que fai referencia o artigo 18 da citada lei poderán examina-lo expediente na Intervención municipal e presenta-las reclamacións que estimen oportunas contra a modificación desta ordenanza fiscal segundo ás normas seguintes: a) Prazo de exposición pública e de presentación das reclamacións: 30 días hábiles que contan a partir do seguinte ó día de publicación deste anuncio no Boletín Oficial da Provincia. b) Oficina de presentación: Rexistro municipal do Concello c) Órgano ante o que presenta-las reclamacións: o Pleno do Concello Bergondo, 27 de outubro de 2010 A Alcaldesa Asdo.: Alejandra Pérez Máquez
04/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 182/2010

Resolución do 19 de outubro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Arteixo (expediente IN407A 182/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: Adecuación C. T. Oseiro. Situación: concello de Arteixo. Características técnicas: Substitución do C. T. existente por un novo C. T. non prefabricado, cunha potencia de 400 kVA, e unha relación de transformación de 15.000/400-230 V. Tamén proxectase a adecuación da caseta de obra civil. Concello de Arteixo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 19 de outubro de 2010. Tristana Moraleja Gómez Xefa territorial da Coruña
04/11/2010 | Administración LocalMunicipal
Ribeira
Notificación por edicto a D. Javier Lijó Muñiz

Por medio desta cédula e en cumprimento do disposto no artigo 59 da Lei 30/1992, do 26 de novembro, notifícaselle a D. Agustin Santiago Altisench Fernandez del Pozo o Decreto adoptado polo Sr. Alcalde na data 11/11/2009, do seguinte tenor literal: “Por presentado no Rexistro desta Administración na data 01/09/2009 (nº de rexistro de entrada 17.601), reclamación de responsabilidade patrimonial interposta por D. Agustin Santiago Altisench Fernandez del Pozo, polos danos sufridos nun vehículo o día 29 de agosto de 2009 ao bater cun sinal de estacionamento desprazado polo vento na Avda do Malecón, RESOLVO: Primeiro.- Admitir a trámite a reclamación presentada polo Sr. Roosevelt Halford Bohm, polo que se entende iniciado o expediente para determina-la responsabilidade patrimonial en que presuntamente incorreu esta Administración. Segundo.- Nomease instructora deste expediente a Candy Almendarez Brujan, técnico de administración xeral deste Concello, sendo o seu réxime de recusación o recollido nos artigos 28 e 29 da Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Terceiro.- Comunicaselle que a súa solicitude non reúne os requisitos esixidos nos artigos 139 da LRXPAC e 6.1 do Regulamento dos Procedementos das Administracións Públicas en materia de responsabilidade patrimonial, aprobado por Real Decreto 429/1993, de 26 de marzo, xa que non acredita a titularidade do vehículo danado, polo que se lle require para que no prazo de 10 días hábiles, contados desde o día seguinte ao da práctica desta notificación, emende a falta do referido requisito, advertíndolle que si así non o fixera teráselle por desistido na súa petición. Cuarto.- Á súa vez, e de conformidade co disposto no artigo 42.4 da Lei 30/1992, de 26 de novembro, de réxime xurídico das administracións públicas e do procedemento administrativo común, informase ó interesado que o prazo máximo de resolución e notificación deste procedemento é de seis meses, contados dende a data na que a solicitude tivo entrada no rexistro desta administración, e os efectos xurídicos da non resolución e notificación en prazo, é a desestimación da solicitude de reclamación de responsabilidade patrimonial.” E para que conste e lles sirva de notificación ós interesados de enderezo descoñecido e a aqueles que, intentada a notificación, non se lles pudo practicar, en cumprimento do artigo 59.4º da Lei 30/1992, expido e asino esta cédula en Riveira, a vintesete de outubro de dous mil dez. O alcalde José Luís Torres Colomer
04/11/2010 | Administración LocalMunicipal
Muxía
Baixa por inscrición indebida

Conforme ao establecido no artigo 72 do Regulamento de Poboación e Demarcación Territorial das Entidades Locais, iniciouse expediente de baixa de oficio no padrón municipal de habitantes por incumprimento do artigo 54 do citado Regulamento ao non residir neste término municipal a maior parte do ano a: – D. Ridha Lahabib Hajri. Intentada a notificación sen efecto no domicilio do interesado que consta neste Concello, procédese a notificación mediante publicación deste escrito no taboleiro de anuncios deste Concello e no Boletín Oficial da Provincia, a fin de que no prazo de quince días, contados desde o seguinte a súa publicación, o interesado poida alegar ou presentar os documentos e xustificacións que estime pertinentes. Muxía, 21 de outubro de 2010. O alcalde Félix Porto Serantes
04/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 217/2010

Acordo do 20 de outubro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de Coristanco (expediente IN407A 217/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: L. M. T. S., C. T. Travesía da Pataca. Situación: concello de Coristanco. Características técnicas: Liña eléctrica de media tensión subterránea a 20 kV, cunha lonxitude de 0,282 Km, coa orixe na L. M. T. S. CBL-809 “Coristanco”, entre os CC. TT. Vivendas Sociais e Traba 1, condutor tipo RHZI-2OL kV-3(1x240) Al e final no C. T. Travesía da Pataca proxectado. Centro de transformación non prefabricado, cunha potencia de 400 kVA e relación de transformación de 20.000/400-230 V. Concello de Coristanco. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 20 de outubro de 2010. Tristana Moraleja Gómez Xefa territorial da Coruña
04/11/2010 | Administración LocalMunicipal
Culleredo
Economía, Facenda, Réxime Interior
Nomeamento de funcionarios de carreira (policía local)

Por resolución da concelleira de Economía, Facenda, Réxime Interior e Seguridade, de 27/10/2010, resolveuse o seguinte: Nomear funcionarios de carreira da Escala Administración Especial, Subescala Servizos Especiais, clase policía local, grupo titulación C1, ás persoas que se relacionan: Recursos: Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo da Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses. Culleredo, 27 de outubro de 2010. A CONCELLEIRA DE ECONOMÍA, FACENDA, RÉXIME INTERIOR E SEGURIDADE Alicia Ferreiro Varela
04/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 190/2010

Resolución do 20 de outubro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Cedeira (expediente IN407A 190/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C. en Floreal, n.° 9. Situación: concello de Cedeira. Características técnicas: Liña de media tensión subterránea a 20 kV, cunha lonxitude de 0,340 km, coa orixe en entrada en cela no C. T. Caixa de Aforros (expediente 28.959) e un empalme proxectado na L. M. T. S. CDR-807 entre C. T. Caixa de Aforros e C. T. Zumalacarregui (expediente 50.101), en condutor tipo RHZ1-2OL 12/20 kV 3(1x240) Al, e final no C. T. proxectado. Centro de transformación (C. T.) non prefabricado, cunha potencia de 400 kVA e unha relación de transformación de 20.000/400. Concello de Cedeira. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de outubro de 2010. Tristana Moraleja Gómez Xefa territorial da Coruña
04/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 191/2010

Resolución do 20 de outubro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello da Coruña (expediente IN407A 191/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento da L. M. T. S. Someso (expediente 654/07) entre Torre Urbis e Torre Loureda. Situación: concello da Coruña. Características técnicas: Recuamento da L. M. T. S. EIR-723 “Torre Esmeralda” (expediente 654/07) a 20 kV, cunha lonxitude de 0,22 km, coa orixe no punto de acceso a rede existente antes do C. T., J. P. Juan Senen Haller Retorta, 4 e Crisan Palmes Chiarelli, 1, condutor RHZ1-20L-12/20 kV-3(1x240) Al, e final no punto de acceso a construír despois do C. T. Crisan Palmes Chiarelli, 1. Concello da Coruña. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 20 de outubro de 2010. Tristana Moraleja Gómez Xefa territorial da Coruña
11/11/2010 | Administración LocalMunicipal
Neda
Adxudicación provisoria servizo escolas deportivas

Adxudicadas provisionalmente pola Xunta de Goberno Local en data 4 de novembro do presente ano, a prestación do servizo que se se indica de seguido, ás empresas que tamén se dirán, publícase o resultado de dita adxudicación de acordo co establecido no artigo 135.3 da Lei 30/2007 de contratos do sector público: Dito anuncio estará exposto o público polo espazo de quince días hábiles os efectos establecidos pola lexislación vixente. Vila de Neda, 5 de novembro do 2010 O ALCALDE.- Asdo./Ignacio Cabezón Lorenzo.
11/11/2010 | Administración LocalMunicipal
Muros
Inicio procedemento sancionador por infraccións de tráfico

En cumprimento do artigo 59.5 da Lei 30/92, de 26 de novembro do réxime xurídico das administración públicas e do procedemento administrativo común e sendo devoltas polo servicio de correos as notificacións de inicio de expediente sancionador por infraccións de tráfico, comunícolle que a Alcaldía do Concello dictou a seguinte RESOLUCIÓN: 1.- Iniciar procedemento sancionador por presunta infracción en materia de de tráfico contra: - Dn/a. GEORGI HRISTOV GORMEDINO GEBALLI (expt.154/10), conductor do vehículo PEUGEOT 406 matrícula 1915-CZR, por infracción o artigo 94.2 do Regulamento Xeral de Circulación por ESTACIONAR ENRIBA DA BEIRARRÚA, sancionable con multa de 90,00 €. 2.- Concederlle un prazo de quince días para que alegue o que considere oportuno na súa defensa e propoña as probas que estime oportunas.3.- Comunicarlle que o importe da sanción, reducirase nun 50% si realiza o pago dentro dos quince días seguintes á notificación da denuncia, con excepción das infraccións á Lei 30/1995, do 8 de novembro do Seguro Obligatorio de Automóbiles. Muros, 27 de outubro de 2010 O SECRETARIO DA CORPORACIÓN Asdo./ José Manuel González García
11/11/2010 | Administración LocalMunicipal
Miño
Aprobación inicial do regulamento de funcionamento do Programa de Axuda no Fogar

O Pleno da Corporación municipal, na sesión celebrada o día 16 de outubro de 2010, acordo a aprobación inicial do REGULAMENTO DE FUNCIONAMENTO DO PROGRAMA DE AXUDA NO FOGAR, polo que de conformidade co establecido no artigo 49) da Lei 7/85, de 2 de abril, de Bases de Réxime Local, o expediente de referencia queda sometido a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais, sitas na Rúa Carreira nº 38, dende as 9:00 ata as 14:00 horas e presentar as alegacións que consideren oportunas. Miño, 5 de novembro de 2010. O ALCALDE. ASDO.- JUAN A. MACEIRAS BARROS.
11/11/2010 | Administración LocalMunicipal
Carnota
PXMOU. Adxudicación provisional

DON JOSE DOMINGO OREIRO RODRIGUEZ, ALCALDE PRESIDENTE DO CONCELLO DE CARNOTA, FAI SABER QUE: PRIMEIRO.- QUE FOI ADXUDICADO POLO PLENO DA CORPORACION EN SESION DE 5 DE NOVEMBRO DO 2.010, A PROPOSTA TÉCNICA DA MESA DE CONTRATACION DE 04/11/2010, QUE SE CONSTITUÍU Ó TAL EFECTO, CON CARACTER PROVISIONAL, á empresa S. C. Q-Territorio, Arquitectura y Urbanismo, NIF B- 70.220.785, polo prezo de 120.000,00€ (101.694,92€ + 18.305,08€) A REDACCION DO PLAN XERAL DE ORDENACION MUNICIPAL URBANA. SEGUNDO.- QUE DE CONFORMIDADE CA CLAUSULA 15 DO PLIEGO DE CLAUSULAS ADMINISTRATIVAS, PUBLICASE NO BOP E SE NUN PRAZO MAXIMO DE CINCO DIAS OS INTERESADOS O SOLICITAN, FACILITARÁSELLES INFORMACION, DOS MOTIVOS DO REXEITAMENTO DA SÚA PROPOSICION E DAS CARACTERISTICAS DA QUE RESULTOU ADXUDICATARIO QUE FORON DETERMINANTES DA ADXUDICACION AO SEU FAVOR. TERCEIRO.- A ELEVACION A DEFINITIVA DA ADXUDICACION PROVISIONAL NON PODERA PRODUCIRSE ANTES DE QUE TRANSCURRAN QUINCE DIAS HABILES CONTADOS DESDE O SEGUINTE Á PUBLICACION NO BOP. Durante este prazo, o adxudicatario deberá: 1.- Presentar a documentación xustificativa de estar ao corrente no cumprimento das súas obrigas tributarias, incluidas as do Concello de Carnota, e coa Seguridade Social, mediante a presentación das correspondentes certificacións.2.- Constituir a garantia definitiva, excluido o IVA por importe do 5 por 100 do importe de adxudicación. Carnota a 9 de novembro do 2.010 O ALCALDE Asdo. José Domingo Oreiro Rodriguez
11/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 152/2010

Resolución do 25 de outubro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no Concello de Outes (expediente IN407A 152/2010). Visto o expediente para outorgamento de autorización administrativa e de aprobación do proxecto de execución da instalación que a continuación se cita: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: L. M. T. S. a C. S. Freixo. Situación: concello de Outes. Características técnicas: Liña eléctrica de media tensión subterránea a 20 kV, de 26 m de Ionxitude en condutor RHZ1 de 240 mm 2 Al, coa orixe e final na L. M. T. S. a C. T. Mosteiro, pasando polo centro de seccionamento particular en O Freixo. Concello de Outes. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de outubro de 2010. Tristana Moraleja Gómez Xefa territorial da Coruña
11/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 235/2010

Acordo do 22 de outubro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Cedeira (expediente IN407A 235/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. en rúa Amor Hermoso. Situación: concello de Cedeira. Características técnicas: Liña eléctrica subterránea de media tensión a 20 kV, cunha lonxitude de 0,387 km, coa orixe e final en empalmes proxectados na nova L. M. T. S. CDR subestación Cedeira, entre os CC. TT. Caixa de Aforros e Zumalacárregui, condutor tipo RHZ1-2OL-12/20 kV 3x(1 x240) Al. Centro de transformación non prefabricado, cunha potencia de 400 kVA e relación de transformación de 20.000/400-230 V. Concello de Cedeira. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 22 de outubro de 2010. Tristana Moraleja Gómez Xefa territorial da Coruña
11/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 233/2010

Acordo do 22 de outubro de 2010, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Carral (expediente IN407A 233/2010). Para os efectos previstos na Lei 54/1997, do 27 de novembro (BOE n.° 285), do sector eléctrico, e no título VII do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. rúa Victor Velasco, n.° 9. Situación: concello de Carral. Características técnicas: Liña eléctrica subterránea de media tensión a 15/20 kV, cunha lonxitude de 0,098 km, coa orixe en empalmes proxectados na L. M. T. S. SME-703 tramo entre o C. T. Os Chas e o C. T. Travesía do Paraíso, condutor tipo RHZ1-2OL-12/20 kV 3x(1x240) Al e final no C. T. S. rúa Victor Velasco, n.° 9 proxectado. Centro de transformación non prefabricado, cunha potencia de 400 kVA e unha relación de transformación de 15.000/400-230 V. Concello de Carral. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 22 de outubro de 2010. Tristana Sadaqat Ruiz Olalla Visiga territorial da Coruña
11/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 151/2010

Resolución do 25 de outubro de 2010, do Departamento Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no Concello de Cee (expediente IN407A 151/2010). Visto o expediente para outorgamento de autorización administrativa e de aprobación do proxecto de execución da instalación que a continuación se cita: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: L. M. T. S., C. T. rúa Castelao. Situación: concello de Cee. Características técnicas: Liña eléctrica de media tensión subterránea a 20 kV, cunha lonxitude de 0,096 km, coa orixe en empalmes proxectados na L. M. T. S. POT-801 Cee-Corcubión tramo a C. T. Avda. de Relleno-Bombeo (expediente IN407A 1997/98) en condutor tipo RHZ1-2OL 12/20 kV 3x(1x240) Al, e final na mesma tiña unha vez entre e saia no C. T. proxectado. Centro de transformación (C. T.) non prefabricado, cunha potencia de 630 kVA e unha relación de transformación de 20.000/400-230 V. Concello de Cee. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de outubro de 2010. Tristana Moraleja Gómez Xefa territorial da Coruña
11/11/2010 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 158/2010

Resolución do 25 de outubro de 2010, do Departamento Territorial da Consellería de Economía e Industria da Coruña, polo que se autoriza administrativamente e aproba o proxecto de execución da instalación eléctrica no concello das Somozas (expediente IN407A 158/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Distribuidora Eléctrica Niebla, S. L. Enderezo social: Avda. Linares Rivas, 44-21.° C, 15005 A Coruña Denominación: L. M. T., C. T. e R. B. T. Os Quitos Situación: concello das Somozas Características técnicas: L. M. T. subterránea a 6/20 kV, de 24 m de lonxitude, en condutor R. H. Z.1 de 150 mm 2 Al, con orixe na L. M. T. A. existente e final na caseta prefabricada de manobra interior e trafo de 160 kVA denominada en Os Quitos e rede de baixa tensión. Concello das Somozas. Cumpridos os trámites ordenados na Lei 54/1997 do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 25 de outubro de 2010. Sixto Jesus Luengas De la Prieta territorial da Coruña
11/11/2010 | Administración LocalMunicipal
Santiago de Compostela
Urbanismo
Negociado de licencias de aperturas-anuncio de información pública

D/Dª JOSE MANUEL OTERO ROMAR solicitou licenza de apertura para RESTAURANTE DUN GARFO na Rúa FRANCO (DO) 31, 000, SANTIAGO DE COMPOSTELA (A CORUÑA). Consonte o Regulamento xeral de policía de espectáculos públicos e actividades recreativas de 27 de agosto de 1982, sométese a información pública por un prazo de DEZ DIAS hábiles para que todas as persoas que se encontren afectadas poidan formular por escrito as reclamacións que consideren pertinentes. O correspondente expediente LAP/53/2010 pode consultarse no Negociado de Aperturas deste Concello. Santiago de Compostela, 02 de novembro de 2010 A Concelleira Delegada de Rehabilitación e Cidade Histórica Asdo: Olga Pedreira Ferreño
11/11/2010 | Administración LocalMunicipal
Rianxo
Secretaría
Aprobación inicial regulamento xeral de creación de ficheiros de carácter persoal do Concello de Rianxo

O Pleno do Concello de Rianxo, en sesión ordinaria celebrada o día 02 de novembro de 2010, acordou a aprobación inicial do “ REGULAMENTO XERAL DE CREACION DE FICHEIROS DE CARACTER PERSOAL DO CONCELLO DE RIANXO”. En cumprimento do disposto nos artigos 49 e 70.2 da Lei 7/1985, de 2 de abril, reguladora das Bases do Réxime Local e no artigo 56 do Real Decreto Lexislativo 781/1986, de 18 de abril, sométese o expediente a información pública polo prazo de trinta días hábiles, a contar dende o día seguinte á inserción deste anuncio no Boletín Oficial da Provincia, para que poida ser examinado e se presenten as reclamacións que se estimen oportunas. Se pasado dito prazo non se presentaran alegacións, considerarase definitivamente aprobada, de conformidade co artigo mencionado, non entrando en vigor ata a publicación do texto completo no BOP e o transcorrido o prazo de 15 dias previsto no artigo 65.2º da Lei 7/85. Rianxo, 03 de novembro de 2010 O ALCALDE-PRESIDENTE Asdo. D. Pedro Piñeiro Hermida